નવી દિલ્હીઃ પેટ્રોલ-ડીઝલના ભાવો પોતાના રેકોર્ડ સ્તર પર પહોંચી ગયા હોવાના કારણે પેક્ડ સ્નેક્સ, ડિટર્જન્ટ અને ખાદ્યતેલ જેવી રોજીંદા ઉપયોગમાં લેવાતી વસ્તુઓનો ભાવ 4 થી 7 ટકા જેટલો વધી શકે છે. આ વસ્તુઓ બનાવનારી કંપનીઓએ આ મામલે આપેલા નિવેદનથી મોંઘવારીને વધુ વેગ મળશે તેવી શક્યતાઓ પ્રવર્તી રહી છે. ગત વર્ષે નવેમ્બરમાં જીએસટી કાઉન્સિલ દ્વારા 178 જેટલી વસ્તુઓ પર ટેક્સ રેટ 28 ટકાથી ઘટાડીને 18 ટકા કરવાનો નિર્ણય કરવામાં આવ્યો હતો અને તેના કારણે કિંમતોમાં ઘટાડો નોંધાયો હતો અને લોકોને થોડી રાહત મળી હતી પરંતુ હવે ભાવો વધે તેવી શક્યતાઓ જોવાઈ રહી છે.